CELEX: 32018D0321(02)
Language: ro
Date: 2017-11-13 00:00:00
Title: Decizia Autorității pentru partidele politice europene și fundațiile politice europene din 13 noiembrie 2017 privind refuzul de înregistrare a organizației Identités &amp; traditions européennes

21.3.2018   
            
            
               RO
            
            
               Jurnalul Oficial al Uniunii Europene
            
            
               C 106/7
            
         Decizia Autorității pentru partidele politice europene și fundațiile politice europene
   din 13 noiembrie 2017
   privind refuzul de înregistrare a organizației Identités & traditions européennes
   (Numai textul în limba engleză este autentic)
   (2018/C 106/06)
   AUTORITATEA PENTRU PARTIDELE POLITICE EUROPENE ȘI FUNDAȚIILE POLITICE EUROPENE,
   având în vedere Tratatul privind funcționarea Uniunii Europene,
   având în vedere Regulamentul (UE, Euratom) nr. 1141/2014 al Parlamentului European și al Consiliului din 22 octombrie 2014 privind statutul și finanțarea partidelor politice europene și a fundațiilor politice europene (1), în special articolul 9,
   având în vedere solicitarea depusă de Identités & traditions européennes ASBL,
   întrucât:
   
               (1)
            
            
               Autoritatea pentru partidele politice europene și fundațiile politice europene („Autoritatea”) a primit la 28 septembrie 2017 o solicitare de înregistrare ca fundație politică europeană din partea organizației Identités & traditions européennes ASBL („ITE”).
            
         
               (2)
            
            
               Solicitarea era însoțită de o scrisoare semnată în comun de președintele ITE și președintele Alliance européenne des mouvements nationaux („AEMN”), asociație căreia ITE îi este afiliată oficial conform articolului 16 bis din statutul său.
            
         
               (3)
            
            
               La 4 octombrie 2017, Autoritatea i-a trimis ITE o evaluare preliminară, în care constata cu titlu preliminar, fără a aduce atingere aspectului privind faptul dacă solicitarea constituie sau nu o cerere în temeiul Regulamentului (UE, Euratom) nr. 1141/2014, că solicitarea este inadmisibilă sau, în mod alternativ, nu îndeplinește una sau mai multe dintre condițiile prevăzute la articolul 3 alineatul (2) din Regulamentul nr. 1141/2014.
            
         
               (4)
            
            
               Autoritatea a invitat organizația ITE să transmită în scris, până vineri, 20 octombrie 2017, eventuale observații.
            
         
               (5)
            
            
               ITE nu a dat curs acestei invitații și nu a transmis până în prezent nicio observație.
            
         
               (6)
            
            
               Autoritatea a evaluat admisibilitatea și fondul solicitării, fără a aduce atingere aspectului privind faptul dacă solicitarea constituie sau nu o cerere în temeiul Regulamentului (UE, Euratom) nr. 1141/2014.
            
         
               (7)
            
            
               Autoritatea consideră că această solicitare nu poate fi admisă, chiar dacă ar fi considerată o cerere în temeiul Regulamentului (UE, Euratom) nr. 1141/2014, deoarece, conform articolului 8 alineatul (1) din acest regulament, o cerere de înregistrare ca fundație politică europeană poate fi depusă numai prin intermediul partidului politic european căruia îi este afiliată oficial fundația în cauză.
            
         
               (8)
            
            
               ITE este afiliată oficial cu AEMN, aceasta nefiind un partid politic european înregistrat în conformitate cu condițiile și procedurile prevăzute în Regulamentul (UE, Euratom) nr. 1141/2014.
            
         
               (9)
            
            
               Prin urmare, solicitarea nu îndeplinește condițiile prevăzute la articolul 8 alineatul (1) din Regulamentul (UE, Euratom) nr. 1141/2014.
            
         
               (10)
            
            
               De asemenea, Autoritatea consideră că această solicitare nu ar putea fi acceptată în fond, chiar dacă ar fi considerată o cerere admisibilă în temeiul Regulamentului (UE, Euratom) nr. 1141/2014, deoarece, conform articolului 3 alineatul (2) litera (a) din acest regulament, înregistrarea este condiționată de afilierea solicitantului unui partid politic european înregistrat în conformitate cu condițiile și procedurile prevăzute în regulamentul menționat.
            
         
               (11)
            
            
               Așa cum se menționează la considerentul 8, AEMN nu este un partid politic european înregistrat în conformitate cu condițiile și procedurile prevăzute în Regulamentul (UE, Euratom) nr. 1141/2014.
            
         
               (12)
            
            
               Prin urmare, solicitarea nu îndeplinește niciuna dintre condițiile prevăzute la articolul 3 alineatul (2) din Regulamentul (UE, Euratom) nr. 1141/2014, în special condiția stabilită la articolul 3 alineatul (2) litera (a) din regulamentul menționat,
            
         ADOPTĂ PREZENTA DECIZIE:
   Articolul 1
   Solicitarea depusă de Identités & traditions européennes în vederea înregistrării ca fundație politică europeană este respinsă.
   Articolul 2
   Prezenta decizie intră în vigoare la data notificării sale.
   Articolul 3
   Prezenta decizie se adresează următoarei entități:
   
               Identités & traditions européennes
            
         
               Rue des Alliés 15
            
         
               6044 Roux (Charleroi)
            
         
               BELGIQUE/BELGIË
            
         
      Adoptată la Bruxelles, 13 noiembrie 2017.
      
         
            Pentru Autoritatea pentru partidele politice europene și fundațiile politice europene
         
         
            Directorul
         
         M. ADAM
      
   
   
      (1)  JO L 317, 4.11.2014, p. 1.